|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  | | --- | --- | --- | | ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  ΔΗΜΟΣ ΚΑΛΛΙΘΕΑΣ  Γραφείο Δημάρχου | | Καλλιθέα, 14/02/2025  Αρ. πρωτ**.: 8751** | | ΤΑΧ.Δ/ΝΣΗ:  Τηλεφ.: | Μαντζαγριωτάκη 76,  Καλλιθέα, Τ.Κ. 17676  213-2070321 | ΠΡΟΣ  Τον κ. Πρόεδρο του Δημοτικού Συμβουλίου | |  |

**Θέμα: «ΛΗΨΗ ΑΠΟΦΑΣΗΣ ΓΙΑ ΚΑΤΑΓΓΕΛΙΑ ΜΙΣΘΩΣΗΣ ΚΑΤ’ ΑΡΘΡΟ 19 ΠΑΡ. 1Α ΤΟΥ Ν. 3130/2003»**

Παρακαλούμε όπως μεταξύ των θεμάτων της ημερήσιας διάταξης κατά την προσεχή συνεδρίαση του Δημοτικού Συμβουλίου συμπεριλάβετε και το θέμα που αφορά στην καταγγελία σύμβασης μίσθωσης για στέγαση υπηρεσιών του Δήμου κατ’ εφαρμογή των διατάξεων του άρθρου 19 Ν. 3130/2003.

Ειδικότερα πρόκειται για την από 28.04.2023 σύμβαση μίσθωσης, όπως αυτή τροποποιήθηκε με την από 01.11.2023 σύμβαση τροποποίησης μίσθωσης, ενός ακινήτου (ισογείου καταστήματος) επιφανείας 150,70 τ.μ., με βοηθητικούς χώρους υπογείου επιφανείας 144,82 τ.μ. και παταριού επιφανείας 92,56 τ.μ., το οποίο βρίσκεται στην οδό Σπάρτης αρ. 70 – 72, ιδιοκτησίας Γεωργίου Κριτσιμά, Γεωργίας Παναγοπούλου και Δήμητρας Κριτσιμά. Η διάρκεια της μίσθωσης είχε οριστεί επταετής, αρχόμενη από 1/5/2023 και λήγουσα στις 30/04/2030 και ως μηνιαίο μίσθωμα ορίστηκε το ποσό των 1.900,00 ευρώ. Η μίσθωση έλαβε χώρα κατόπιν μειοδοτικής δημοπρασίας και κατακυρώθηκε με την υπ’ αριθμ. 252/2022 απόφαση της Οικονομικής Επιτροπής του Δήμου.

Το μίσθιο προοριζόταν να χρησιμοποιηθεί για την εξυπηρέτηση των αναγκών της Διεύθυνσης Κοινωνικής Πολιτικής (Β’ ΚΑΠΗ).

Σύμφωνα με το άρθρο 19 παρ. 1Α του ν. 3130/2003, που εφαρμόζεται αναλόγως και στους ΟΤΑ: *«1Α. Το Δημόσιο μπορεί, μετά την πάροδο ενός έτους από την έναρξη της σύμβασης, να καταγγείλει τη μίσθωση, χωρίς να συντρέχουν οι προϋποθέσεις της παραγράφου 1. Η καταγγελία γίνεται εγγράφως, τα δε αποτελέσματά της επέρχονται μετά την πάροδο τριών (3) μηνών από τη γνωστοποίησή της. Στην περίπτωση αυτή το Δημόσιο οφείλει στον εκμισθωτή ως αποζημίωση ποσό ίσο με ένα (1) μηνιαίο μίσθωμα, όπως αυτό έχει διαμορφωθεί κατά το χρόνο καταγγελίας της μίσθωσης. Για υφιστάμενες, κατά τη δημοσίευση του παρόντος, μισθωτικές συμβάσεις, το ανωτέρω δικαίωμα παρέχεται εφόσον αυτές έχουν διαρκέσει τουλάχιστον έξι έτη. Η απόφαση λύσης της μίσθωσης εκδίδεται από τον Γενικό Γραμματέα Δημόσιας Περιουσίας, σύμφωνα με τη διαδικασία του πρώτου εδαφίου της παραγράφου 2 του παρόντος άρθρου.»*

Επειδή έχει ήδη παρέλθει ένα έτος από την υπογραφή της σύμβασης, ο Δήμος μπορεί να προβεί σε έγγραφη καταγγελία της μίσθωσης, της οποίας τα αποτελέσματα θα επέλθουν μετά την πάροδο τριών (3) μηνών από την γνωστοποίηση της στον εκμισθωτή, στον οποίο θα οφείλεται ως αποζημίωση το ποσό ενός μηνιαίου μισθώματος.

Η καταγγελία θα λάβει χώρα δια εξωδίκου που θα επιδοθεί με δικαστικό επιμελητή

Κατόπιν των ανωτέρω:

Παρακαλούμε όπως κατά την προσεχή συνεδρίαση του Δημοτικού Συμβουλίου συμπεριλάβετε και το στην περίληψη αναφερόμενο θέμα

|  |  |
| --- | --- |
| **Συνημμένα:**   1. Το από 28.04.2023 ιδιωτικό συμφωνητικό μίσθωσης 2. Το από 01.11.2023 τροποποιητικό ιδ. συμφ. μίσθωσης 3. Άρθρο 19 παρ. 1Α ν. 2130/2003   **Εσωτ. Διανομή:**  - Γρ. Δημάρχου  - Γρ. Γενικού Γραμματέα  - Νομική Υπηρεσία | Ο ΔΗΜΑΡΧΟΣ  ΚΩΣΤΑΣ ΑΣΚΟΥΝΗΣ |